

**OPĆINA VELIKA**

JAVNI NATJEČAJ ZA FINANCIRANJE PROGRAMA UDRUGA IZ PRORAČUNA OPĆINE VELIKA ZA 2020. GODINU

Upute za prijavitelje

Datum objave natječaja:24.siječanj 2020.

Rok za dostavu prijava: 29.veljače 2020.

1. 1.CILJEVI NATJEČAJA I PRIORITETI ZA DODJELU SREDSTAVA

**Opći cilj** ovog poziva na dostavu projektnih prijedloga jest povećati učinkovitost i sposobnost organizacija civilnog društva za preuzimanje veće uloge i odgovornosti kojima se zadovoljavaju potrebe korisnika i potrebe Općine Velika kao zajednice u cjelini.

**Specifični cilj** ovog poziva na dostavu projektnih prijedloga jest provedba aktivnosti od interesa za opće dobro.

**Prioriteti** financiranja u navedenim područjima moraju biti usmjereni postizanju ciljeva utvrđenih planskim dokumentima Općine Velika, a utvrđuju se godišnjim programima koje donosi Općinsko vijeće uz proračun za 2020. godinu.

**1.2. PRIHVATLJIVE AKTIVNOSTI S PLANIRANIM IZNOSIMA I UKUPNA VRIJEDNOST NATJEČAJA**

Za financiranje projekata u sklopu ovog natječaja raspoloživ je iznos od **490.000,00** kuna. Planirano trajanje pojedinačnog projekta je do 31.12.2020. godine.

**1. Prioritetno područje: KULTURA 60.000,00 kn**

* programi udruga građana u kulturi od interesa za Općinu Velika
* programi zadovoljavanja kulturnih potreba djece i mladih
* program kulture nacionalnih manjina
* program glazbenih, filmskih, književnih i scenskih umjetnosti
* programi kulturnih manifestacija
* raspon sredstava za pojedini projekt: od 1.000,00 do 25.000,00 kn
* okvirni broj planiranih projekata: 4

**2. Prioritetno područje: SPORT 360.000,00 kn**

* programi sportskih natjecanja, priredbi i manifestacija
* programi rada s mladima
* raspon sredstava za pojedini projekt: od 1.000,00 do 100.000,00 kn
* okvirni broj planiranih projekata: 12

**3. Prioritetno područje: SOCIJALNA SKRB 50.000,00 kn**

* programi brige za osobe starije životne dobi
* programi udruga proizašlih iz Domovinskog rata
* programi udruga osoba s invaliditetom
* ostali programi od interesa za Općinu Velika

- raspon sredstava za pojedini projekt: od 1.000,00 do 20.000,00 kn

- okvirni broj planiranih projekata: 5

**4. Prioritetno područje: OSTALE UDRUGE**

**GRAĐANA PREMA PROGRAMU**

**JAVNIH POTREBA 20.000,00 kn**

* programi koji pridonose ljudskim i manjinskim pravima
* programi ostalih udruga i društava građana
* raspon sredstava za pojedini projekt: 1.000,00 do 10.000,00 kn
* okvirni broj planiranih projekata: 4

**Način plaćanja**: Za odobrene projekte sredstva se korisnicima isplaćuju u visini odobrenog iznosa do kraja 2020.godine.

**Prijavitelj može podnijeti najviše 2 prijave na natječaj.**

## 2.1. PRIHVATLJIVI PRIJAVITELJI: TKO MOŽE PODNIJETI PRIJAVU?

Prihvatljivim prijaviteljima smatra se udruga koja udovoljava sljedećim općim uvjetima:

**-** upisana je u Registar udruga koji se vodi pri Ministarstvu uprave

- upisana je u Registar neprofitnih organizacija i vodi transparentno financijsko poslovanje u skladu s propisima o računovodstvu neprofitnih organizacija;

- uskladila je svoj statut s odredbama Zakona o udrugama („Narodne novine“ broj 74/2014.) ili je podnijela zahtjev za usklađivanjem statuta nadležnom uredu (što dokazuje potvrdom nadležnog ureda);

- osoba ovlaštena za zastupanje udruge (i potpisivanje ugovora o dodjeli financijskih sredstava) je u mandatu, što se potvrđuje uvidom u Registar udruga;

- djeluje u službi općeg/zajedničkog dobra i u skladu s općim vrednotama utvrđenim Ustavom Republike Hrvatske i svojim je statutom opredijeljena za obavljanje djelatnosti i aktivnosti koje su predmet financiranja;

- ispunila je ugovorene obveze preuzete temeljem prijašnjih ugovora o dodjeli bespovratnih sredstava prema Općini Velika , te svim drugim davateljima financijskih sredstava iz javnih izvora, što potvrđuje izjavom koju potpisuje osoba ovlaštena za zastupanje udruge;

- ispunjava obveze plaćanja doprinosa za mirovinsko i zdravstveno osiguranje i plaćanja poreza, te drugih davanja prema državnom proračunu i proračunima jedinica lokalne samouprave, a protiv osobe ovlaštene za zastupanje udruge i voditelja projekta ne vodi se kazneni postupak i nisu pravomoćno osuđen za prekršaj određen člankom 48. stavkom 2. alinejom c), odnosno pravomoćno osuđeni za počinjenje kaznenog djela određenog člankom 48. stavkom 2. alinejom d) Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN 26/15) ili uvjetima javnog natječaja;

- ima općim aktom uspostavljen model dobrog financijskog upravljanja i kontrole, te način sprječavanja sukoba interesa pri raspolaganju javnim sredstvima, prikladan način javnog objavljivanja programskog i financijskog izvještaja o radu za proteklu godinu (na mrežnim stranicama udruge ili drugi odgovarajući način), odgovarajuće organizacijske kapacitete i ljudske resurse za provedbu projekta;

- podmirila je sve doprinose i platila porez što se dokazuje potvrdom izdanom od strane Ministarstva financija - Porezne uprave (koja se dostavlja prije potpisivanja ugovora o dodjeli financijskih sredstava);

- ima usvojen Financijski plan i Program rada za 2020. godinu;

- osigurala je organizacijske, ljudske, prostorne i djelomično financijske resurse za obavljanje djelatnosti sukladno Financijskom planu i Programu rada;

- aktivno djeluje u prioritetnom području aktivnosti ovog natječaja, što je razvidno iz ciljeva i popisa djelatnosti u statutu

**Pravo prijave na natječaj nemaju:**

1. pravne osobe koje nisu registrirane kao udruge
2. udruge koje nisu uskladile svoj statut s odredbama Zakona o udrugama (Narodne novine broj 74/14) niti su podnijele zahtjev za usklađivanje statuta nadležnom uredu
3. udruge koje nisu upisane u Registar neprofitnih organizacija i/ili ne vode transparentno financijsko poslovanje u skladu sa Zakonom o financijskom poslovanju i računovodstvu neprofitnih organizacija (Narodne novine broj 121/14);
4. ogranci, podružnice i slični ustrojbeni oblici udruga koji nisu registrirani sukladno Zakonu o udrugama kao pravne osobe
5. udruge koje su nenamjenski trošile prethodno dodijeljena sredstva iz javnih izvora (nemaju pravo prijave sljedeće dvije godine, računajući od godine u kojoj su provodile projekt)
6. udruge koje su u stečaju
7. udruge koje nisu ispunile obveze vezane uz plaćanje doprinosa ili poreza
8. udruge čiji je jedan od osnivača politička stranka.

## 2.2. PRIHVATLJIVI TROŠKOVI KOJI ĆE SE FINANCIRATI OVIM NATJEČAJEM

Sredstvima ovog natječaja mogu se financirati samo stvarni i prihvatljivi troškovi nastali provedbom projekta u razdoblju naznačenom u ovim uputama.

(1) Prihvatljivi izravni troškovi:

* materijal za aktivnosti
* troškovi reprezentacije vezani uz organizaciju programskih odnosno projektnih aktivnosti (pri čemu treba navesti svrhu, učestalost i očekivani broj sudionika i sl.)
* troškovi komunikacije (troškovi telefona, interneta i sl.) koji moraju biti specificirani
* troškovi nabavke opreme nužne za provedbu projekta/programa koja mora biti specificirana po vrsti i iznosu
* putni troškovi (npr. dnevnice za službena putovanja),
* izdaci za prijevoz i smještaj (pri čemu je potrebno specificirati broj osoba, odredište, učestalost i svrhu putovanja te vrstu javnog prijevoza, vrstu smještaja i broj noćenja)
* ostali troškovi izravno vezani uz provedbu aktivnosti programa ili projekta.

(2) **Prihvatljivi neizravni** troškovi:

N**eizravnim troškovima** smatraju se troškovi koji nisu izravno povezani s provedbom programa ili projekta, ali neizravno pridonose postizanju njegovih ciljeva pri čemu i ti troškovi trebaju biti specificirani i obrazloženi.

Prihvatljivi neizravni troškovi projekta su: troškovi režija (plin, voda, najam prostora, struja i slično), bankovni troškovi, poštanski troškovi, troškovi uredskog materijala, troškovi knjigovodstva.

(3) **Neprihvatljivi** troškovi:

* troškovi kamata
* dani zajmovi trećim stranama
* stavke koje se već financiraju iz javnih izvora
* neopravdana kupovina zemljišta ili građevina
* kazne, financijske globe i troškovi sudskih sporova
* dugovi i stavke za pokrivanje gubitka ili dugova
* troškovi koji nisu neposredno povezani sa sadržajem i ciljevima projekta.

# 3.1. KAKO SE PRIJAVITI?

 **Obvezna dokumentacija za prijavu**

1. Obrazac opisa programa ili projekta
2. Obrazac proračuna programa ili projekta

Natječajna dokumentacija može se podići u Jedinstvenom upravnom odjelu Općine Velika ili preuzeti s mrežne stranice Općine Velika: [www.opcina-velika.hr](http://www.opcina-velika.hr).

## 3.2. KAMO POSLATI PRIJAVU?

**Obvezne obrasce i propisanu dokumentaciju potrebno je poslati u papirnatom obliku u jednom primjerku, te vlastoručno potpisane od strane osobe ovlaštene za zastupanje i ovjerene službenim pečatom udruge.**

Prijave se dostavljaju na sljedeću adresu:

**OPĆINA VELIKA**

**Zvonimirova 1a, 34330 VELIKA**

**“Javni natječaj za financiranje programa udruga-ne otvaraj ”**

##

## 3.3. ROK ZA PREDAJU PRIJAVE

**Rok za prijavu na natječaj je 29.02.2020. Zakašnjele ili nepotpune podnesene prijave neće se razmatrati.**

## 3.4. KOME SE OBRATITI AKO IMATE PITANJA?

Sva pitanja vezana uz natječaj mogu se postaviti na: e-mail: opcina-velika@po.t-com.hr

tel: 034-233-033

fax: 034-313-033

**3.5. OCJENA PRIJAVE I DONOŠENJE ODLUKE O DODJELI SREDSTAVA**

Prilikom ocjenjivanja prijava osnovno mjerilo za odobravanje sredstava predstavlja

* + stupanj značaja projekta za Općinu Velika
	+ ima li prijavitelj dovoljno iskustva i stručnog kapacieta za provedbu planiranog projekta
	+ da li su aktivnosti projekta jasne, opravdane i provedive
	+ ima li projekt definirane korisnike (broj, dob, spol isl)
	+ kvaliteta dosadašnje suradnje prijavitelja projekta i Općine
	+ pridonosi li projekt trajnijem zadovoljavanju potreba lokalne zajednice
	+ visina troškova projekta u odnosu na očekivane rezultate i predviđeno vrijeme trajanja.

Svakom pitanju procjene dodjeljuje se broj bodova od 1 do 5. Nakon zbrajanja svih bodova svakog člana povjerenstva, sredstva se dodjeljuju korisniku s najvećim brojem bodova, pa sve do iskorištenja predviđenih sredstava.

Projekti koji prilikom postupka ocjenjivanja ne ostvare minimalno 65 bodova neće biti finanirani kroz ovaj javni natječaj.

Na temelju provedenog postupka ocjenjivanja projekta, na prijedlog povjerenstva za ocjenjivanje prijava, općinski načelnik donosi odluku o dodjeli sredstava korisnicima.

Odluka o dodjeli sredstava objavit će se na mrežnim stranicama Općine Velika.

Na odluku o neispunjavanju propisanih uvjeta natječaja, odnosno na odluku o dodjeli financijskih sredstava prijavitelji imaju pravo na prigovor, u roku 8 dana od dana primitka odluke odnosno obavijesti o neispunjavnju propisanih uvjeta natječaja. O prigovoru odlučuje općinski načelnik, u roku 8 dana od dana primitka prigovora. Prigovor u pravilu ne odgađa izvršenje odluke i daljnju provedbu natječajnog postupka.

Nakon donošenja odluke o dodjeli sredstava općinski načelnik s krajnjim korisnicima sklapa pojedinačne ugovore kojima se utvrđuju prava i obveze krajnjih korisnika.

**Prije potpisivnja ugovora korisnik je obvezan Općini Velika dostaviti:**

- **Izjavu o nepostojanju dvostrukog financiranja**

- **Dokaz o nepostojanju javnog duga za udrugu** – Potvrda Porezne uprave

- **Potvrdu o nekažnjavanju –** za odgovornu osobu udruge

Općina Velika kao davatelj financijskih sredstava kontrolirati će namjensko trošenje odobrenih sredstava, te u slučaju nenamjenskog trošenja sredstava poduzeti potrebne mjere za povrat sredstava u općinski proračun.

Korisnici su dužni dostaviti završni izvještaj o provedbi programa/projekta koji se sastoji od Obrasca opisnog izvješaja projekta (Obrazac C2) i Obrasca financijskog izvještaja projekta (Obrazac C3). Obrasci se dostavljaju pismenim putem u roku koji je utvrđen uvjetima Ugovora.

K R A J U P U T A